CELEX: 62010TN0406
Language: et
Date: 2010-09-15 00:00:00
Title: Kohtuasi T-406/10: 15. septembril 2010 esitatud hagi — Emesa-Trefilería and Industrias Galyca versus komisjon

6.11.2010   
            
            
               ET
            
            
               Euroopa Liidu Teataja
            
            
               C 301/55
            
         15. septembril 2010 esitatud hagi — Emesa-Trefilería and Industrias Galyca versus komisjon
   (Kohtuasi T-406/10)
   ()
   2010/C 301/87
   Kohtumenetluse keel: inglise
   
      Pooled
   
   
      Hagejad: Emesa-Trefilería, SA (Arteixo, Hispaania) ja Industrias Galyca, SA (Vitoria, Hispaania) (esindajad: advokaadid A. Creus Carreras ja A. Valiente Martin)
   
      Kostja: Euroopa Komisjon
   
      Hageja nõuded
   
   
               —
            
            
               tühistada vaidlustatud otsus osas, mis puudutab hagejaid;
            
         
               —
            
            
               esimese võimalusena, tühistada hagejatele määratud trahv või vähendada selle summat;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagejad paluvad oma hagiavalduses osaliselt tühistada komisjoni 30. juuni 2010. aasta otsuse K(2010) 4387 lõplik juhtumis COMP/38.344 — Pingestusteras, milles komisjon leidis, et hagejad koos teiste ettevõtjatega olid rikkunud ELTL artiklit 101 ja EMP lepingu artiklit 53 osaledes vältavas kokkuleppes ja/või kooskõlastatud tegevuses pingestusterase sektoris Euroopa ja/või riiklikul/piirkondlikul tasandil. Lisaks paluvad hagejad tühistada neile määratud trahv või vähendada selle summat.
   Hagejad põhjendavad oma hagi kolme õigusväitega.
   Esiteks väidavad hagejad, et komisjon rikkus Euroopa inimõiguste ja põhivabaduste kaitse konventsiooni (EIÕK) artikli 6 lõikes 1 ja põhiõiguste harta artiklis 47 sätestatud õigust erapooletule kohtupidamisele, sest trahvi määras haldusasutus, millel on samaaegselt nii uurimis- kui ka sanktsiooni määramise pädevus.
   Teiseks väidavad hagejad, et komisjon keeldus õigusvastaselt vähendamast nende trahve vastavalt 2002. aasta leebema kohtlemise teatisele (1), kuna otsus tugines suures osas Emesa esitatud tõenditele.
   Viimaseks väidavad hagejad, et komisjon keeldus õigusvastaselt tagama neile osalist kaitset vastavalt 2002. aasta leebema kohtlemise teatise punktile 23, ehkki Emesa esitas kaalukad tõendid rikkumise kestuse ja raskuse kohta.
   
      (1)  Komisjoni teatis, mis käsitleb kaitset trahvide eest ja trahvide vähendamist kartellide puhul, EÜT 2002 C 45, lk 3.